Вольга Соламава – легендарны для гродзенцаў чалавек. Стварала падпольныя камсамольскія групы, трымала сувязь з партызанамі, вяла працу сярод насельніцтва. У гонар гэтай адважнай жанчыны не толькі названа вуліца нашага горада, але і традыцыйна праходзіць міжнародны турнір па плаванні. Турнір праводзіцца штогод з 1984 года. На блакітных дарожках плавальнага басейна на працягу некалькіх дзён спаборнічаюць юныя спартсмены з Беларусі, Польшчы, Расіі, Літвы, Латвіі.